మౌరిటానియ
అధికారికంగా ఇస్లామిక్ రిపబ్లిక్ అఫ్ మౌరిటానియ అని పిలువబడే మౌరిటానియ (మురిటనియ; సోనిన్కే:"మురుటానే" ; పులార్: "మొరిటని" ) ఉత్తర ఆఫ్రికాలో ఒక దేశం. ఈ దేశాన్ని పడమరలో అట్లాంటిక్ మహా సముద్రం, ఉత్తరంలో పశ్చిమ సహారా ఎడారి, ఈశాన్యంలో అల్జీరియ దేశం తూర్పు మరియు ఆగ్నేయంలో మాలి దేశం, నైరుతిలో సెనెగల్ దేశం ఆనుకొని ఉన్నాయి. ఈ దేశం యొక్క పేరు రోమన్ తాలూకా అయిన మౌరెటనియ గుర్తుగా పెట్టారు. ప్రస్తుతము ఈ ఆధునిక దేశం పాత రోమన్ తాలూకా కన్నా ఎన్నోరెట్లు పెద్దది. ఈ దేశ రాజధాని మరియు పెద్ద పట్టణం నౌఅక్చ్చోట్, అట్లాంటిక్ తీరాన ఉంది.
రిపబ్లిక్ స్క్వేర్, యెరవాన్
రిపబ్లిక్ స్క్వేర్ (ఆర్మేనియన్:Հանրապետության հրապարակ)ఆర్మేనియా దేశపు రాజధాని అయిన యెరెవాన్ నగరంలోని ఒక ప్రధాన కూడలి. ఇందులో రెండు విభాగాలు ఉన్నాయి: ఒక ఓవల్ రౌండ్అబౌట్ మరియు ఒక ఫేపెజాయిడ్-ఆకారపు విభాగం, ఇది సంగీత ఫౌంటైన్ల పూల్ని కలిగి ఉంటుంది. ఈ స్క్వేర్ చుట్టూ పింక్ మరియు పసుపు టఫ్ లో నిర్మించిన ఐదు ప్రధాన భవనాలు నియోక్లాసికల్ శైలిలో ఆర్మేనియన్ మూలాంశాలను విస్తృతంగా గుర్తుచేస్తాయి ఈ నిర్మాణ సమ్మేళనంలో ప్రభుత్వ గృహం, చరిత్ర సంగ్రహాలయం మరియు నేషనల్ గ్యాలరీ, ఆర్మేనియా మారియట్ హోటల్ మరియు విదేశీ వ్యవహారాల శాఖ, రవాణా శాఖ మరియు సమాచార మంత్రిత్వ శాఖలు ఉన్నాయి. ఈ స్క్వేర్ నిజానికి అలెగ్జాండర్ టమానియన్ చేత 1924 లో రూపొందించబడింది. అనేక భవనాల నిర్మాణాన్ని 1950 నాటికి పూర్తి చేశారు; చివరి భవనం నేషనల్ గేలరీ -1977 లో పూర్తయింది.